Officers in the Army or Air Force or Marines above the rank of colonel
জেনারেল অফিসার একজন উচ্চ সামরিক পদমর্যাদার কর্মকর্তা। এই পদটি প্রায় সকল রাষ্ট্রই ব্যবহার করে থাকে। জেনারেল শব্দটি সকল স্তরের জেনারেল অফিসারের ক্ষেত্রে সাধারণ ভাবে ব্যবহার করা যেতে পারে, আবার এটি একটি নির্দিষ্ট পদকেও নির্দেশ করতে পারে। == সকল জেনারেল অফিসার পদ সমূহ == বিভিন্ন স্তরের জেনারেল অফিসারগণ সামরিক পদ কাঠামোর সর্বোচ্চ স্তরে অবস্থিত। জেনারেল অফিসার পদ সমূহ তৈরি করা হয়েছে বিদ্যমান পদগুলোতে জেনারেল শব্দটি বিশেষণ হিসাবে ব্যবহার করে, যদিও কিছু রাষ্ট্রে সর্বোচ্চ জেনারেল অফিসারের পদবি ফিল্ড মার্শল বা মার্শাল। সকল অফিসার যারা একের অধিক রেজিমেন্টের অধিনায়কত্ব করেন তারা সকলে “জেনারেল অফিসার” হিসাবে পরিগণিত হন। === সাধারণ পদ্ধতি সমূহ === জেনারেল র‌্যাংক সমূহ ব্যবহারের দুটি সাধারণ পদ্ধতি বিদ্যমান। প্রথম পদ্ধতি, যুক্তরাজ্যে ব্যবহৃত হতো, যা পরিণামে কমনওয়েলথ ও মার্কিন যুক্তরাষ্ট্রে ছড়িয়ে পরেছে। পদ্ধতিটি নির্দিষ্টভাবে ব্রিটেন হতে উৎপন্ন নয়, এবং এই পদ্ধতিটির বিভিন্ন রূপ একসময় সমগ্র ইউরোপ জুড়েই ব্যবহৃত হতো। অন্যটি ফরাসি বিপ্লব হতে উৎপন্ন হয়, যেখানে জেনারেল পদসমূহের নাম তারা যেসকল ইউনিটকে নেতৃত্ব দিচ্ছেন তাদের নামানুসারে দেওয়া হতো। প্রাচীন ইউরোপীয় পদ্ধতি এই পদ্ধতি পাঁচটি র‌্যাঙ্ক ব্যবহার করে। কিছু দেশে ব্রিগেডিয়ার পদটি ব্যবহৃত হয়, এবং কিছু দেশে কর্নেল জেনারেল পদটি ব্যবহৃত হতো, কিন্তু উভয় পদটি সাধরনতঃ একই দেশে ব্যবহৃত হয় না।